ФК Арсенал (Казанлък)
„Арсенал“ е футболен клуб от град Казанлък. Играе домакинските си мачове на стадион „Арсенал“ в Казанлък с капацитет 2000 зрители, терена е в добро състояние и е с размери 90 / 55.

Отборът е създаден преди началото на сезон 1992 – 93 г.

Играе в „А“ Елитна окръжна група и се класира на 1 място.

Сезон 1993 – 94, Арсенал играе във „В“ Югоизточна група.

През 1997 г. се обединява с Розова долина под името – Арсенал-Розова долина (Кз) и с това име играе 2 години след което отборът остава само с името Розова долина (Кз).

В рамките на 6 години отборът не съществува.

През лятото на 2005/06 г. отново е възстановен и взима участие в ОФГ-Стара Загора.

Отборът допуска само едно равенство от 20 мача и се класира на 1 място, пред Розова долина (Казанлък).

При квалификациите за влизане в Югоизточна „В“ група, отборът печели първата среща, но при втората, след равен резултат в редовното време губи при дузпите и не се класира.

Преди началото на сезона 2006/07, Арсенал (Кз) взима лиценза на Верея (Стара Загора) и с обединеното име Верея-Арсенал (Кз), заиграва все пак в Югоизточната група.

През този сезон отборът заема 7 място в крайното класиране.

Сезон 2007/08 г. – Обединеният отбор „Верея-Арсенал“ от миналия сезон, играл с лиценза на Верея (Стара Загора) и от негово име, но реално представляващ отбора на Арсенал (Казанлък), получава нова съдебна регистрация.

Със съдебно решение от 24.07.2007 г. – като правоприемник на Верея (Стара Загора) с промяна в седалището и наименованието на клуба е утвърден-ФК Розова долина (Казанлък).

Така завършва историята за „Арсенал“ (Кз).

Стадион 
Стадион Арсенал е с капацитет 2000 зрители. Стадиона е с размери 90 м дължина и 55 м широчина и има лиценз за В група.

Арсенал
Спорт в Казанлък
Основани в България през 2000 година